runetrust/blame-folketinget-dk huggingface dataset:
Louise Schack Elholm (V), 2019-04-09:
Jeg skal være helt ærlig og sige, at jeg ikke er sikker på, at alle skeletter er helt ude af skabet, at man har fundet alle de problemer, der er, men der bliver arbejdet på det, og det har vi i fællesskab taget ansvaret for, og jeg synes, at vi skal fortsætte med at have en ansvarlig linje i det her.
Karen Hækkerup (S), 2011-04-06:
Jeg tror nok, at mange af dem, der arbejder i kriminalforsorgen, synes, det er meget fint, at man herinde i Folketinget den ene gang efter den anden bryster sig af at have givet merbevillinger, når man samtidig ude i kriminalforsorgen oplever, at man ikke har fået samme gunstige vilkår som politi og domstole, men at kriminalforsorgen selv har skullet bidrage med 2-procents-besparelser, det vil sige, at hver eneste gang man har fået en pose penge, har man faktisk selv skullet spytte i kassen til den samme pose penge.
Jesper Petersen (SF), 2009-05-28:
Jeg kan forstå, at frokostpausen ikke har betydet noget for Venstres folketingsmedlemmers lyst til at blive ved med at stille spørgsmål til noget, hvor de udmærket kender svaret, nemlig det, at der efter sommerferien kommer et fælles skatteudspil fra S og SF.
Villy Søvndal (SF), 2003-11-21:
Det er jo altså lidt svært at overse, al den stund enhver, der bare engagerer sig nogenlunde i den offentlige debat, må være meget opmærksom på, at FN's Sikkerhedsråd har vedtaget en ny resolution, men det flytter efter SF's opfattelse ikke på de afgørende ting i den her diskussion, nemlig at selv med FN's resolution er der ikke det, som bl.a. Frankrig og Tyskland efterlyste, nemlig bindende frister for overdragelse af magten til det irakiske folk.
Bertel Haarder (V), 2010-05-19:
Regeringens henvisningsprojekt fra 2008 viste, at den hyppigste årsag til, at henviste børn og unge afvises i børne- og ungdomspsykiatrien, er, at barnet eller den unge ikke har behov for at modtage ydelser fra børneog ungdomspsykiatrien.
Mike Legarth (KF), 2012-11-22:
En ting er, at vi mister arbejdspladserne, som vi eksporterer til Tyskland – det er en dumhed i sig selv – en anden ting er, at vi samtidig mister afgiftskronerne, som havner i den tyske statskasse, og så kan tyskerne få gavn af dem, i stedet for at vi sørgede for, at afgiftskronerne blev i den danske statskasse, så vi selv kunne få gavn af dem.
Henrik Møller (S), 2021-04-13:
Jeg tror, det er vigtigt at understrege, at man helt generelt kan sige, at vores samfundsmodel bygger på et princip om, at alle, der kan og har evnerne, skal være med til at bidrage, og at vores ydelser er målrettet dem, som har det største behov, hvor vi tager hånd om dem, der ikke kan forsørge sig selv.
Per Clausen (EL), 2010-02-09:
er: Mener hun virkelig, at det er en rigtig og ordentlig måde at beskrive den lange række af videnskabelige undersøgelser, som påviser, hvor farligt bisfenol-A er, og så henvise til, at når man følger dem, går det bare ud på, at man stikker en finger i luften og prøver at mærke, hvad vej vinden blæser?
Jens Rohde (KD), 2022-02-08:
Ud fra den lære, og for at vi kan komme videre og kan komme ind på et nyt spor, hvor vi ikke bliver ved med at snakke, og hvor vi ikke bliver ved med at stå der og ikke kunne se skoven for bare træer, så vil jeg gerne uden at kunne være hundrede procent sikker på, at fru Karina Lorentzens forslag er det perfekte og det rigtige, tilsige det KD's støtte herfra.
Ole Vagn Christensen (S), 1998-11-25:
Men det står klart for Socialdemokratiet, at den gunstige position ikke må foranledige Folketinget til at lukke øjnene for behovet for en omstilling og nytænkning, der sikrer et tæt sammenspil mellem fiskeriet og et bæredygtigt fiskeri, et rent havmiljø og sunde og friske fødevarer.
Lene Espersen (KF), 2008-05-29:
Ud over krav om, at der skal være kvalificerede livreddere til stede, vil der bl.a. skulle ses på, om der er behov for opsætning af redningsposter og skiltning om særlige lokale farer, f.eks. strømforhold eller bratte overgange fra lavt til dybt vand.
Kamal Qureshi (SF), 2002-05-30:
Så jeg synes simpelt hen, at det er et neglekt af vælgernes intelligens at sige, at de ikke kan finde ud af at stemme rigtigt, at de, der stemmer på Dansk Folkeparti, er nogle, som har bevæget sig, og at de, der stemmer på Socialdemokratiet, egentlig hellere ville have stemt på jer, hvis de fik lov.
Lisbeth Bech Poulsen (SF), 2017-05-16:
Jeg synes egentlig, justitsministeren gennemgik sagen så glimrende og netop også påpegede, at den sag, der formentlig har været afsæt for det her beslutningsforslag, er en sag, vi hørte om for ca. 1½ år siden, hvor der var sket en fejl – hvor der skulle have været anonymiseret, også effektivt anonymiseret, så hverken titel, altså hvad man har af funktion, eller selvfølgelig navn skulle fremgå.
Pernille Sams (KF), 1999-03-25:
Det er vigtigt for dansk erhvervslivs muligheder, at eksportgaranti og finansieringsvilkårene i Danmark kan konkurrere med de vilkår, som gælder i udlandet. Vi er alligevel en lille smule betænkelige over for en bestemt del af forslaget, nemlig muligheden for, at Eksportkreditfonden bliver en mere generel medspiller på eksportkredit, ikke kun for de ekstraordinære risici, men også for de mere almindelige risici.
Bertel Haarder (V), 2004-03-12:
Det er i alle tilfælde en betingelse for at inddrage opholdstilladelsen, at den religiøse forkynder ved endelig dom er dømt for overtrædelse af de angivne former for kriminalitet, og jeg vil understrege, at Udlændingestyrelsens afgørelse om at inddrage en opholdstilladelse kan indbringes for Integrationsministeriet, og alle afslag kan indbringes for domstolene, hvortil kommer, at Folketingets Ombudsmand har fuldt indseende med administrationen af reglerne. Vilkårlighed og ugennemsigtighed er der vist ikke ret meget af i forslaget.
Ole Stavad (S), 1999-04-13:
Men det er lagt åbent og ærligt frem, at hvis vi ikke i fællesskab bliver enige om, at det ville være klogt at have provenuneutralitet i forhold til de foregående år med det lovforslag, vi her har fremsat, så efterlader vi altså et hul, som på den ene eller på den anden måde skal dækkes på anden vis.
Marlene Harpsøe (DF), 2008-03-26:
Vi blev meget positivt overrasket i Dansk Folkeparti her i påsken, for da hørte vi nemlig hr. Søren Pind fra regeringspartiet Venstre foreslå, at alle våbenlovsovertrædelser skal medføre en udvisning af Danmark for ikkedanske statsborgere.
Troels Lund Poulsen (V), 2004-03-23:
Jeg vil gerne sige til fru Anne Grete Holmsgaard, at jeg selvfølgelig deler den opfattelse, hun har, at hvis man forfølger kvinder på grund af deres køn, så er det et problem, men jeg kan ikke stå her i dag og redegøre for, hvordan og hvorledes man behandler asylsager.
Jonas Dahl (SF), 2011-12-21:
Det troede jeg sådan set også Venstres hr. Kim Andersen var enig i, men jeg bliver ærlig talt lidt i tvivl i dag, når nu jeg har hørt indlæg på indlæg og privatistindlæg på privatistindlæg, hvor man harcelerer over det her uden egentlig at kunne forklare, hvad man i øvrigt gerne vil.
Sigurd Agersnap (SF), 2023-05-11:
Når man får en diskussion omkring, hvad for nogle antagelser, elasticiteter der ligger bag bestemte beregninger, og hvad usikkerheden forbundet med større beregninger er, så vil vi få en mere faglig debat om nogle ting, som har kæmpestor betydning for vores samfund, for der er jo ingen tvivl om, at økonomiske beregninger og de tal, der kommer ud, har kæmpestor betydning for den politik, der bliver ført her i huset.
Anders Fogh Rasmussen (V), 2002-11-20:
Finansministeriet har ikke kendskab til, hvordan Berlingske Tidende er kommet i besiddelse af et eksemplar af finansredegørelsen, og på den baggrund besluttede Finansministeriet så at lægge redegørelsen ud på Finansministeriets hjemmeside sidst på eftermiddagen mandag den 11. november.
Kirsten Normann Andersen (SF), 2021-05-19:
Så uanset hvad vi har lyst til, er vi i hvert fald nødt til først og fremmest at have en politisk diskussion om, hvordan vi for eftertiden vil sikre den demokratiske indflydelse, i forhold til hvordan vi indretter sundhedsvæsenet, før vi ensidigt kan træffe beslutning om det her forslag.
Jette Gottlieb (EL), 1997-10-09:
Og dér vil jeg godt vide: Er det i overensstemmelse med De Radikales prioriteringer, at der hverken i åbningstalen eller i lovkataloget er omtalt et eneste konkret initiativ til nedbringelse af CO2-udslip fra f.eks. energiproduktion og fra trafik?
Kaare Dybvad Bek (S), 2024-04-12:
I forlængelse heraf foreslås det, at udlændingen skal kunne fortsætte sit arbejde og ophold fra det tidspunkt, hvor den pågældende indgiver en ansøgning om en forlængelse og betaler gebyr, uden at skulle møde fysisk op i SIRI eller indhente en ny foreløbig arbejdstilladelse, og uden at der skal foretages et nyt id-tjek og et nyt biometrioptag.
Eva Kjer Hansen (V), 2005-10-12:
Jeg synes kun, det er godt, at hr. Morten Homann hjælper med at sætte fokus på de mange forskellige initiativer, der er taget, som jo om noget bidrager til, at både de økonomisk dårligt stillede og de svageste grupper faktisk bliver rigtig godt hjulpet og får hjælp og støtte til at komme videre i dag, hvad angår deres situation.
Mette Frederiksen (S), 2022-01-28:
Jeg har selvfølgelig også set de eksempler, og jeg bliver også nødt til stille og roligt at gøre opmærksom på, at en del af de problemer, vi har i Danmark i dag, jo er på grund af mange årtiers fejlslagen udlændingepolitik, hvor en flygtning næsten pr. automatik er blevet til en udlænding, pr. automatik er blevet til en, der er blevet i Danmark, og erhvervsfrekvensen er ikke fulgt med.
Morten Bødskov (S), 2012-10-24:
Når de så får fat, og der er nogle, der bryder de regler, der er, så er der som sagt de senere år gennemført en hel række skærpelser af udlændingelovens udvisningsregler og senest sidste sommer indført skærpelser af de domme – både bøde- og fængselsdomme – man kan få, hvis man bryder reglerne om indrejseforbud. Jeg må sige, at det er et fortegnet billede at sige, at der ikke sker noget.
Per Clausen (EL), 2008-12-05:
Det er jo klart, at en sådan plan i første omgang givetvis vil være mindre konkret, end den vil kunne være, når vi har set den rapport, der kommer næste år, men jeg synes nu, det kunne være meget rart at være sikker på, at målsætningen var en rigtig beslutning, og at det også betyder, at man planlægger for at få den ført ud i livet.
Ulla Tørnæs (V), 1998-05-06:
Det er et synspunkt, som også statsministeren nævner i en pressemeddelelse fra den 17. marts 1998, hvor statsministeren siger: »Regeringen vil ikke lægge op til politiske beslutninger, der øger arbejdsgivernes lønomkostninger i de kommende år«, og han fortsætter: »Regeringen vil tværtimod tilrettelægge en samlet økonomisk politik, så det danske samfunds og dansk erhvervslivs konkurrenceevne samlet set forbedres.«
Jann Sjursen (KRF), 2002-01-24:
Hvilke midler, der skal til, og skyldspørgsmålet hos konfliktens parter ser man lidt forskelligt på, men der er ingen tvivl om, at ønsket fra alle Folketingets partier er, at vi en dag må se en fred i Mellemøsten, så alle parter kan leve i fredelig sameksistens.
Elisabeth Arnold (RV), 2007-02-08:
Forslagsstillerne skriver i bemærkningerne til deres beslutningsforslag, at man pålægger justitsministeren at fremsætte et lovforslag om ændring af færdselsloven, som indebærer, at straffen for bilister, som forårsager personskader, og som forlader ulykkestedet uden at yde hjælp til den tilskadekomne, skærpes til ubetinget fængselsstraf i alle tilfælde.
Hans Andersen (V), 2024-11-14:
Som reglerne er nu, optages hadprædikanter på sanktionslisten for 2 år ad gangen, og det er vigtigt at understrege, at der ikke er tale om et maksimalt 2-årigt ophold på listen, men derimod en periode, der kan forlænges, så længe betingelserne er opfyldt.
Morten Bødskov (S), 2012-03-30:
Afskaffes tilladelsesordningen, ja, så vil salg af fast ejendom være overladt til det frie marked, uden at myndighederne har mulighed for at påvirke niveauet af faste ejendomme, herunder fritidsejendomme og sommerhuse, som kommer på udenlandske hænder, og altså uden mulighed for igen at genindføre en ordning.
Line Barfod (EL), 2003-01-23:
Men som sagt, vi er glade for, at der kommer en øget indsats mod omskæring, og vi håber, at ministeren om lidt vil gå op og love, at der også vil blive sat penge af til den øgede indsats, så det ikke bare er et spørgsmål om, at der bliver vedtaget noget i Folketinget, men at det rent faktisk også får en betydning, og at man kan fortsætte det gode arbejde, der har været i gang i flere år.
Karina Lorentzen Dehnhardt (SF), 2023-04-11:
Der var også engang, hvor vi troede, at vi ikke kunne forebygge partnervold, men da vi fik det kigget efter, åbenbarede der sig en hel masse muligheder for at gøre netop det, og derfor synes jeg også, at vi skal øve os i at få øje på de muligheder her.
Torsten Gejl (ALT), 2022-03-23:
Jeg ved godt, at et flertal i Danmark er for en stram udlændingepolitik, og jeg er sikker på, at alle partier i det danske Folketing, inklusive Alternativet, bekymrer sig over, hvor mange flygtninge vi kan rumme i vores lille land, men jeg vil gerne se det flertal, som ønsker at sende syriske flygtninge tilbage til forhold, hvor de risikerer deres liv på en måde, som det er tilfældet i Syrien.
Henrik Dam Kristensen (S), 2001-05-23:
i 1996 i den gamle botilbudspulje for sindslidende, dels i kraft af psykiatriaftalen, som går fra 2000 til 2002, hvor der er blevet afsat 250 mio. kr. til nye botilbud til mennesker med sindslidelser. Vi har ydet støtte til over 2.000 nye botilbud til mennesker med sindslidelser på landsplan, både til mursten og til driftsudgifter.
Søren Espersen (DF), 2013-05-21:
For udkommet af et selvstændigt Palæstina er givet på forhånd: først jubel krydret med tilførsel af hundredvis af milliarder fra EU, så en blodig borgerkrig og dernæst, når vinderen er fundet, et fornyet og forstærket pres på Israel for at opgive resten af det i gåseøjne besatte Palæstina.
Morten Bødskov (S), 2010-01-13:
Hvad vurderer ministeren det samfundsøkonomiske tab vil være, hvis målsætningen fra velfærdsaftalen i 2006 om, at »mindst 85 pct. af alle unge skal gennemføre en ungdomsuddannelse i 2010, og mindst 95 pct. i 2015«, ikke nås?
Lykke Friis (V), 2010-05-05:
Jamen når vi ser på det overordnet, er vi jo enige om målsætningen, og det har jeg da også noteret mig med stor glæde at vi er, altså at vi er enige om, at den her debat om uafhængighed af fossile brændsler drejer sig om klima, den drejer sig om forsyningssikkerhed, og den drejer sig om grøn vækst.
Carsten Hansen (S), 2002-05-17:
Kigger man på, hvad denne regering har nået at gennemføre i den forholdsvis korte periode, den har siddet, så er det bare på de her områder grønne guider; det er beboerrådgiverne; det er i forhold til daghøjskolerne, som ministeren kender så godt; det er folkeoplysning.
Søren Egge Rasmussen (EL), 2023-01-31:
Der var en del indledende knæbøjninger, og så var der så en finale ovre i Finansministeriet, hvor vi holdt fast i, at det plantebaserede spor skulle fylde noget i den samlede landbrugsaftale, og at det beløb, der skulle være til Plantefonden, skulle forhandles op, og det blev det.
Alex Vanopslagh (LA), 2024-01-16:
Jeg vil egentlig gerne høre hr. Martin Lidegaards holdninger til, om man måske kunne forestille sig, at sådan en centrum-højre-regering – ud over at man selvfølgelig skal have en effektiv markedsdrevet grøn omstilling, så der reelt sker mere, end at der bliver holdt gode skåltaler – faktisk vil være så god til at skabe ekstra råderum gennem reformer, der gør, at hvis vi bare viser lidt storsind over for hinanden, så er der noget til hver af vores mærkesager.
Morten Messerschmidt (DF), 2020-05-20:
Så vil hr. Rasmus Stoklund ikke give mig ret i, at det forhold, som hr. Rasmus Stoklund nævner om syrere, faktisk understreger, at de milliarder af kroner, vi igennem årtier har brugt på at integrere de her folk fra Mellemøsten, er totalt spildt?
Pernille Blach Hansen (S), 2002-05-08:
Det var bl.a. Naturfredningsforeningen, Dansk Familielandbrug, Forbrugerrådet og De Samvirkende Købmænd. De organisationer frygter, at ministerens lovforslag vil føre til omfattende butiksdød uden for de største byer. Der ligger jo også det i det, at eksperten på området, administrerende direktør for Institut for Centerplanlægning Per Nyborg, har sagt, at det her lovforslag vil åbne op for, at der igen bliver vinder- og taberbyer i Danmark, så de 20-30 største byer vinder, og resten taber.
Morten Homann (SF), 2003-12-19:
Eftersom det er ret væsentlige oplysninger, som er kommet frem, synes jeg, det er væsentligt for debatten og gavnligt for debatten, hvis skatteministeren vil benytte sig af den lejlighed, så vi også kan få drøftet den absolut ikke uvæsentlige ende af det, som bl.a. omfatter det dokument, som hr. Jens Peter Vernersen berørte.
Poul Henrik Hedeboe (SF), 2005-05-27:
Det er jo sådan, at det nu ligger i Den Ttekniske Komité, hvilket for mig at se gør, at vi nemt vil kunne komme i en situation, hvor der altså kommer ikke kun nitrit og nitrat, men også eventuelt flere ting ind, som bliver tilladt i Ø-mærkede varer.
Jakob Sølvhøj (EL), 2018-04-17:
Der ved vi, at der er en ganske betragtelig risiko for, at de unge så at sige falder ned imellem to stole, eller i hvert falder ned imellem to uddannelsesforløb, og der tror jeg, det er rigtig vigtigt, at det kommer til at fungere, ligesom det er meget afgørende, at vi ikke bare har en god og meget gerne bedre vejledning af de unge i folkeskolen, men at vi også får en god vejledning og specialpædagogisk støtte til de elever, der går i gang med den forberedende grunduddannelse.
Trine Bramsen (S), 2016-11-23:
Samtidig skal der indføres underretningspligt, som betyder, at udlændinge på tålt ophold og kriminelle udviste skal give underretning til indkvarteringsoperatøren ved ophold uden for indkvarteringsstedet mellem kl. 23.00 og kl. 6.00 om morgenen.
Pelle Dragsted (EL), 2016-04-28:
Men jeg kvitterer positivt for, at det, sådan som jeg forstår ordføreren for Liberal Alliance, ikke er sådan, at ordføreren synes, at det er okay, at man investerer – så kalder ordføreren det moraliserende – i virksomheder, som f.eks. slår deres ansatte ihjel eller andre ting.
Rune Lund (EL), 2007-05-03:
Det er jo nogle sundhedsskadelige kemikalier, de er kræftfremkaldende, de er hormonforstyrrende, og begrebet bromerede flammehæmmere dækker jo over en lang række forskellige organiske stoffer, som alle har det tilfælles, at de indeholder grundstoffet brom, som virker hæmmende på udvikling af brand.
Bente Dahl (RV), 2006-11-03:
Det nye direktiv samler reglerne fra 15 hidtil gældende direktiver i et, som i forenklet form indeholder de samme grundlæggende betingelser og garantier som de hidtidige direktiver for, at personer med udenlandske erhvervskvalifikationer kan udøve et lovreguleret erhverv i et andet EU-land.
Lene Espersen (KF), 2010-05-18:
Regeringen vil politisk fortsat arbejde for, at seriøse fredsforhandlinger genstartes, at parterne undgår provokerede handlinger, der risikerer at afspore forhandlingerne, at der opbygges tillid mellem parterne, at det palæstinensiske lederskab fortsætter udbygningen af deres institutioner gennem den såkaldte Fayyadplan og at forholdene for den palæstinensiske befolkning forbedres konkret på Vestbredden og i Gaza.
Tina Nedergaard (V), 2014-10-09:
Lad os så anerkende, at det er det rum, der er skabt, og som vi så ønsker at bruge til skattelettelser, så det bedre kan svare sig at skabe private arbejdspladser i Danmark, men som regeringen så i en eller anden udstrækning afsætter til at komme overens med SF og Enhedslisten i finanslovsforhandlingerne.
Per Clausen (EL), 2006-05-19:
Jeg synes måske bare, det er lidt underligt, at først er vi i et samråd, hvor vi får at vide, at forbruget er faldende, og så viser det sig, at der er nogle, der mener, at det er stigende, og så når regeringen frem til, at man ikke rigtig ved, hvad tallene er.
Kristian Jensen (V), 2017-01-11:
Derfor har det været sådan, at hver eneste gang Venstre og regeringen har gennemført et initiativ til at ændre pensionsalderen, er det sket med et tilløb, sådan at danskerne har fået ro til at kunne indrette sig efter det, planlægge efter det og justere efter, at den alder, man regnede med at gå på pension i, blev en anden.
Henning Hyllested (EL), 2015-12-18:
Det er rigtigt, at man undervejs i forhandlingerne har gjort opmærksom på, at det selvfølgelig var afhængigt af EU's godkendelse, og det er også noget, der har stået og blinket som en alarm hele vejen igennem, men det er aftalepartierne, der har bragt sig selv i den her situation.
Keld Albrechtsen (EL), 2003-12-02:
Jeg synes, det er besynderligt, at man fra hr. Vesselbos side ikke vil forholde sig til den kendsgerning, at den bestyrelse, som skulle have været en videnskabelig garant for instituttets virksomhed, er faldet fra hinanden - og at den er faldet fra hinanden, fordi bestyrelsesmedlemmer udtræder af bestyrelsen med den udtrykkelige begrundelse, at det, instituttet laver, falder uden for instituttets formål.
Villy Søvndal (SF), 2003-12-04:
Det, vi diskuterer, og det er jeg sikker på at fru Charlotte Dyremose vil nikke til, er, at når rådet tæller sammen, hvad konsekvensen er af de beslutninger, regeringen har truffet over for de svage grupper, så ender de i et minus på 720 mio. kr. Det synes jeg er et tankevækkende tal, for det er næsten det samme som det beløb, regeringen ville spare på dagpengene.
Gitte Lillelund Bech (V), 2002-04-16:
Så til hr. Keld Albrechtsen og hvorvidt vi ønsker, at flyvere og piloter, der kan flyve krigsfly osv.: Vi mener rent faktisk, at vi med det, som regeringen gør på sundhedsområdet, og med de 1,5 mia. kr., der er sat yderligere af til sundhedssektoren, også der er inde for at sikre, hvad der skal til, for at vi i højere grad udnytter de læger, vi har på de danske sygehuse.
Morten Østergaard (RV), 2009-04-28:
Så er der nogle gange et hensyn at tage til et helt boligområde, hvor der er behov for at lave nogle ting, og hvor man kan sige, at det er upraktisk i et område, hvis vi f.eks. skal tage Gellerupparken ved Århus, hvis den enkelte afdeling skulle have lov til at bestemme, at man ville stå uden for en helhedsplan.
Pia Kjærsgaard (DF), 2000-05-25:
Jeg tror nu ikke, det var det, den danske befolkning havde ønsket; de havde nok ønsket en stramning generelt i udlændingepolitikken, en stramning af tilstrømningen af udlændinge til Danmark, men regeringen kom med et udspil, som var integration, integration og atter integration, i alt 78 punkter.
Charlotte Fischer (RV), 2005-04-28:
Kigger vi rundt på de erfaringer, der er med de godt 70 sundhedsrum i Europa, er der noget, der tyder på, at de har en positiv effekt over for gruppen af hårdest belastede stofmisbrugere, så det spinkle grundlag er egentlig bare et yderligere argument for at gå i gang med forsøgsarbejdet.
Lene Espersen (KF), 2004-05-06:
I forhold til Pædofilgruppen er situationen jo den, at der ikke foreligger et tilstrækkeligt bevismæssigt grundlag for at vurdere, hverken om der er grundlag for at nedlægge et foreløbigt forbud mod Pædofilgruppen, eller om den kan søges opløst ved dom.
Simon Emil Ammitzbøll (RV), 2007-01-31:
Derfor er det interessant, at Chris Hogan i filmen alene er kilde til, at man har udleveret fanger mere end to gange, og at statsministeren før i forbindelse med diskussionen, om der havde været mulighed for tortur eller nogen havde været udsat for tortur, pludselig siger, jamen det mener Chris Hogan ikke, så derfor ryger tæppet under udsendelsen.
John Dyrby Paulsen (S), 2007-09-11:
Det er egentlig synd, at de politiske kommentatorer ved så lidt om skat og skattesystemet i det her land, at de ikke kunne se, at De Konservative faktisk kom igennem også med lettelser i topskatten, selv om Dansk Folkeparti gerne vil have det til at se ud som det modsatte, så tillykke med det.
Simon Emil Ammitzbøll (RV), 2005-11-04:
Som jeg har prøvet at sige flere gange, både i min tale og i de svar, jeg har givet spørgerne fra Venstre og Dansk Folkeparti, synes jeg netop, det er vigtigt, at vi med forslaget her får slået fast, at ytringsfriheden er et vigtigt element i et demokratisk samfund.